Älä anna pois syntymäoikeuttasi
Chroma (substantiivi)
1) värin puhtaus tai sen eroavaisuus harmaasta
2) värin eroavuuden, kylläisyyden tai voimakkuuden lisääminen
Matt. 5 (vapaa käännös): -
"Tehtävänne on olla valo ja tuoda maailmaan Jumalan värejä.
Jumala ei ole mikään salaisuus, josta kuuluisi vaieta.
Teemme tästä asiasta yhtä julkisen kuin mäellä oleva kaupunki on."
Nyt ei ole mitään pelättävää, -
sillä olen turvassa kanssasi
Joten kun taistelen, taistelen polvillani
kädet kohotettuina korkealle
Jumala, taistelu kuuluu Sinulle, -
ja lasken jokaisen pelon jalkojesi juureen
Laulan läpi yön, Jumala, taistelu kuuluu Sinulle
Ja jos olet puolellani, kuka voi olla minua vastaan?
Sillä Jeesus, mikään ei ole Sinulle mahdotonta
Kun näen vain tuhkaa, Sinä näet kauneuden
Kun näen vain ristin, Sinä näet tyhjän haudan
Joten kun taistelen, taistelen polvillani -
kädet kohotettuina korkealle
Jumala, taistelu kuuluu Sinulle, -
ja lasken jokaisen pelon jalkojesi juureen
Laulan läpi yön, Jumala, taistelu kuuluu Sinulle
Kaikkivaltias linnake, kuljet edellämme, -
eikä mikään voi vastustaa Jumalamme voimaa
Loistat varjoissa, voitat joka taistelun, -
eikä mikään voi vastustaa Jumalamme voimaa
Kaikkivaltias linnake, kuljet edellämme, -
eikä mikään voi vastustaa Jumalamme voimaa
Loistat varjoissa, voitat joka taistelun, -
eikä mikään voi vastustaa Jumalamme voimaa
Kaikkivaltias linnake...
Joten kun taistelen, taistelen polvillani -
kädet kohotettuina korkealle
Jumala, taistelu kuuluu Sinulle, -
ja lasken jokaisen pelon jalkojesi juureen
Laulan läpi yön, Jumala, taistelu kuuluu Sinulle
Jumala, taistelu kuuluu Sinulle
Herra, olet suuren ylistyksen arvoinen, -
ja uskollisuutesi ympäröi Sinua
Koko taivas seisoo ihmetyksen vallassa -
ja luomakunta kumartaa edessäsi
Herra, me kumarramme Sinua
On vain yksi, joka on arvollinen, -
joka voittaa eikä koskaan petä
Iankaikkinen maailman valo, -
Jeesus, olet Herra yli kaiken
Sillä kaikki lupauksesi ovat varmat -
ja nimesi on vahva tornimme
Ja pelastus on nyt varma -
ristin kautta iankaikkisesti
On vain yksi, joka on arvollinen, -
joka voitti kuoleman ja nousi kuolleista
Iankaikkinen maailman valo, -
Jeesus, olet Herra yli kaiken
Rakentakoon ylistyksemme alttarin -
Kristukselle ikuisesti eikä kenellekään toiselle
Jeesus, olkoon nimesi lippu yllämme
Suuri armossa, suuri voimassa, -
Kristus ikuisesti, mikä Pelastaja!
Jeesus, olkoon nimesi lippu yllämme
Lippu yllämme
On vain yksi, joka on arvollinen, -
joka on Kuninkaamme, joka tulee takaisin
Iankaikkinen maailman valo, -
Jeesus, olet Herra yli kaiken
On vain yksi, joka on arvollinen...
Rakentakoon ylistyksemme alttarin -
Kristukselle ikuisesti eikä kenellekään toiselle
Jeesus, olkoon nimesi lippu yllämme
Suuri armossa, suuri voimassa, -
Kristus ikuisesti, mikä Pelastaja!
Jeesus, olkoon nimesi lippu yllämme
Rakentakoon ylistyksemme alttarin...
Olemme tänä vuonna tutkineet Raamatun henkilöitä.
Tutkimme Abrahamia ja Iisakia, -
ja nyt haluan siirtyä Jaakobiin.
Jaakobkin on tärkeä henkilö 1. Mooseksen kirjassa.
Puhumme kolmesta eri asiasta. Hänen elämäänsä mahtuu niin paljon.
Tänään puhumme siitä, ettemme saa luopua esikoisoikeudestamme.
Ensi viikolla puhumme siitä, että jokaisen tulee kohdata Jumala, -
ja kolmannella viikolla siitä, miten nuori voi saada hyvän alun.
Kaikki tämä Jaakobin elämästä.
Aloitetaan. Älä anna esikoisuuttasi tai syntymäoikeuttasi pois.
Jotta ymmärtäisimme, mikä se on, luetaan Johanneksen evankeliumista.
Johannes kirjoittaa luvun 1 alussa: "Todellinen valo, -
joka valaisee jokaisen ihmisen, oli tulossa maailmaan.
Maailmassa hän oli, ja hänen kauttaan maailma oli saanut syntynsä,
mutta se ei tuntenut häntä. Hän tuli omaan maailmaansa, -
mutta hänen omansa eivät ottaneet häntä vastaan.
Mutta kaikille, jotka ottivat hänet vastaan, hän antoi oikeuden -
tulla Jumalan lapsiksi, kaikille, jotka uskovat häneen.
He eivät ole syntyneet verestä, eivät ruumiin halusta, -
eivät miehen tahdosta, vaan Jumalasta." Joh. 1:9―13.
Johannes sanoo, että kaikille, jotka ottivat Hänet vastaan, -
niille, jotka uskovat Hänen nimeensä, Hän antoi oikeuden.
Hän antoi tämän syntymäoikeuden tulla Jumalan lapsiksi.
Se koskee sinua, sinua... Niitä kymmentä, jotka halusivat tulla tänne.
Se oli vitsi. Me olemme lapsia, jotka ovat syntyneet Jumalan tahdosta.
Se oli Hänen suunnitelmansa heti alusta asti.
On tärkeä huomata, ettei Johannes sano meidän valinneen Hänet.
Hän sanoo, että me otimme Hänet vastaan ja uskoimme Häneen.
Jeesus sanoo: "Minä seison ovella ja kolkutan.
Jos joku kuulee minun ääneni ja avaa oven, minä tulen hänen luokseen, -
ja me aterioimme yhdessä, minä ja hän." Ilm. 3:20.
Jumala tulee etsimään meitä.
Ehkä ajattelet etsiväsi Jumalaa, mutta Hän aloitti sen prosessin.
Puhumme Jaakobista ja Esausta. Haluan teidän ymmärtävän, -
että Jumalan lupaukset alkavat jo ennen heidän syntymäänsä.
Jumala valitsee, me otamme vastaan ja uskomme, -
tai avaamme oven, ja Hän tulee elämäämme.
Etsi Raamatustasi 1. Mooseksen kirjan luku 25.
Aloitamme jakeesta 19. Sen pitäisi tulla screenille.
"Tämä on kertomus Abrahamin pojan Iisakin suvusta.
Abrahamille syntyi Iisak. Iisak oli nelikymmenvuotias -
ottaessaan vaimokseen Rebekan, joka oli Mesopotamiassa asuvan -
aramealaisen Betuelin tytär ja Labanin sisar.
Iisak rukoili Herraa vaimonsa puolesta, sillä tämä oli hedelmätön.
Herra kuuli hänen rukouksensa, ja Rebekka tuli raskaaksi.
Mutta lapset potkivat toisiaan Rebekan kohdussa, ja hän sanoi: -
'Miksi minulle pitää sattua tällaista?' Hän meni kysymään neuvoa Herralta."
Ensin vähän johdantoa.
Jumalan lupaukset vaativat aikaa.
Saat Jumalalta lupauksen tai profetian sanan siksi, -
että voisit vaalia sitä ja luottaa Jumalaan.
Jumalan lupaukset eivät tapahdu tuosta vain, -
niihin pitää uskoa.
Se tarkoittaa, että vaalimme sitä, mitä Hän sanoo meille.
Kun Jeesus syntyi, Maria tarkkaili kaikkea, mitä tapahtui, -
ja Luukkaan mukaan hän kätki asiat sydämeensä ja tutkiskeli niitä.
Hän pohti niitä ja piti niitä tärkeinä.
Mitä Pyhän Hengen teille sanomaa vaalitte ja pidätte tärkeinä?
Mitkä ovat ne lupaukset, joista Hän on puhunut -
teidän elämäänne tai teidän perheidenne elämään?
Iisak oli lupauksen lapsi. Hänellä oli kaunis vaimo, -
mutta lupauksen tiellä oli este: Rebekka oli hedelmätön.
Niinpä Iisak rukoili Herraa, ja Herra vastasi rukoukseen.
Ei ole mitään järkeä rukoilla, ellet ajattele, että Jumala vastaa.
Rukoilemme siksi, että Jumala kuulee meitä ja vastaa rukouksiimme.
Olemme opetelleet tätä tiistai-illan rukouskokouksissa.
Kun rukoilemme jonkin asian puolesta, Jumala kuulee sen.
Uskovat ovat vuosikausia rukoilleet toinen toisilleen.
Kun joku rukoilee perienglantilaisessa rukouskokouksessa, -
muut kuuntelevat ja sanovat: "Olipa hyvä rukous."
Siellä 'aamen' tarkoittaa "Toivotaan" eikä "Tapahtukoon niin".
Sitten kaikki rukoilevat vuorollaan.
Opettelemme tiistaisin, että me kaikki voimme rukoilla -
ja huutaa Herran puoleen, ja Hän kuulee rukouksemme.
Puoli kymmenen jumalanpalvelus oli kokouksistamme se, -
joka toipui kaikkein hitaimmin korona-ajasta ja muista vaikeuksista.
Olette ehkä nähneet kuvia siitä, että ennen joulua rukouskokouksessa -
nostimme nämä tuolit päidemme yläpuolelle. Näytimme pähkähulluilta.
Huusimme Jumalan puoleen ja pyysimme, -
että Hän toisi ihmiset näille tuoleille. Seuraavana sunnuntaina näin kävi.
Hän kuuli rukouksemme. Ei ole mitään järkeä rukoilla, -
ellei usko, että Hän vastaa rukoukseen. Juuri siksi rukoilemme.
Kaikilla kantaisillä oli vaikeuksia saada lapsia.
Heillä kaikilla oli vaikeuksia tässä, mutta he kaikki saivat lapsia.
Jumalan lupausten täyttymiseksi täytyy taistella, ja meidän täytyy -
hoitaa asioita Jumalan kanssa. Rukoilemme usein vauvoja, -
koska se on rukous, johon Jumala aivan varmasti haluaa vastata.
Toisia rukouksia saatamme epäillä. Tiedän, että Jumala haluaa siunata, -
mutta en ole koskaan varma, haluaako Hän antaa minulle Ferrarin vai Fiatin.
Niinpä en rukoile sitä ihan samalla antaumuksella, -
mutta Raamattu sanoo, että Hän haluaa meidän lisääntyvän -
ja että lupaus on meidän, lastemme ja lastenlastemme yllä.
Siksi rukoilemme mielellämme niiden puolesta, joiden on vaikea saada lasta.
Taistelemme heidän kanssaan rukouksessa nähdäksemme ihmeen, -
jotta Jumalan lupaukset ja siunaukset siirtyisivät sukupolvelta toiselle.
Jos tämä koskee sinua, rukoillaan.
Meidät on kutsuttu luottamaan Herraan.
Uskoon kuuluu, että antaa Jumalan toimia omalla ajallaan ja tavallaan.
Se vaatii kärsivällisyyttä, ja se tulee erottamaan Esaun ja Jaakobin.
Kysyn sinulta, annatko Jumalan toimia omalla ajallaan ja tavallaan.
Jos, niin hoida asioita Jumalan kanssa rukouksessa.
Vähän ennen kuolemaansa Jeesus sanoi hienosti opetuslapsille: -
"Ja katso, minä lähetän teille sen, jonka minun Isäni on luvannut; -
mutta te pysykää tässä kaupungissa, -
kunnes teidän päällenne puetaan voima korkeudesta."
Hän sanoo: "Odottakaa voimaa." Voima tulee suhteesta Jumalaan -
ja Jumalan tuntemisesta. Usein meillä on kova kiire, -
ja säntäilemme ympäriinsä, mutta Hän sanoo: "Odottakaa, -
että voimani ja kirkkauteni tulee." Se tekee tästä paljon helpompaa.
Toiseksi Rebekka rukoili: "Miksi minulle tapahtuu näin?"
Oletko koskaan rukoillut näin? Varmasti olette, te valehtelijat.
Rukoilen joka toinen päivä: "Herra, miksi näin tapahtuu?
Miksi olen tässä tilanteessa?
Mikseivät asiat tapahdu niin kuin ajattelin?"
Rebekka oli tullut raskaaksi.
En tiedä, miten vanha hän oli, mutta Iisak oli 60-vuotias.
Rukoukseen oli vihdoin vastattu, mutta hänen kohdussaan oli sotatila.
Vauvat taistelivat keskenään hänen kohdussaan, -
ja hän kysyi suuren kysymyksen: "Miksi minulle tapahtuu näin?"
Huomaamme, että Psalmeissa tätä kysytään jatkuvasti.
Lupaus ei koskaan toteudu täsmälleen niin kuin odotamme.
Jos teillä on kysyttävää Jumalalta, kysykää Häneltä.
On hienoa, että meillä on kirjoja kaikista mahdollisista aiheista.
Jos sinulla on ongelmia perheesi kanssa, lasten kasvatuksessa -
tai töissä, voit löytää kirjan, joka auttaa sinua siinä, -
mutta Raamatussa ihmiset sanoivat Jumalalle: "Auta minua!"
On hienoa, että näitä kirjoja on, mutta se, mitä todella tarvitsemme, -
on että kysymme Jumalalta, mikseivät asiat tapahdu niin kuin odotimme.
Hoidetaan asiat Jumalan kanssa.
Tämä on se kirja, jota luemme.
Tämä on se kirja, kannesta kanteen.
Paitsi jos minä kirjoitan kirjan. Sen saatte lukea. No, en aio kirjoittaa.
Viimeisten viiden vuoden aikana olen iloinnut rukouselämäni muutoksesta.
Olen toki aina rukoillut, älkää käsittäkö minua väärin, -
mutta kun katson taaksepäin, elämäni hedelmällisintä aikaa -
on ollut se, kun kysyin Herralta: "Miksi näin tapahtuu minulle?"
Päädyin taas siihen pisteeseen. Muistan, että kysyin Herralta -
yötä päivää, miksi tämä tapahtui minulle. Arvatkaa, mikä vastaus oli.
Koska Hän rakastaa minua ja Hänellä on suunnitelma elämääni varten.
Hän tulee antamaan minulle voiman voittaa vaikeudet.
Hän ei vain heilauta kättään ja poista vaikeuksia elämästämme, -
vaan Hän vaeltaa kanssamme. On upeaa hoitaa asioita Jumalan kanssa.
Torstai-iltana olimme mukana opiskelijajumalanpalveluksessa.
Puhuimme ihmissuhteista, -
ja minun läsnäoloni kolminkertaisti ryhmän keskimääräisen iän.
Puhuimme ihmissuhteista, ja nuoret kysyivät paljon kysymyksiä.
Yksi tytöistä kysyi, miten käsittelen himoa -
ja miten sen voi voittaa. Annoin hänelle melko järkevän vastauksen.
Kysyin, oliko hän tyytyväinen siihen. Hän vastasi innokkaasti: "Kyllä.
Se oli todella hyvä, kiitos paljon." Äänensävystä ymmärsin, -
ettei vastaus tyydyttänyt. Jatkoimme juttelua, -
mutta ajaessani kotiin ja koko sen illan pohdin, -
ettei hän saanut kysymykseensä kunnollista vastausta.
Rukoilin seuraavana aamuna hänen ja koko ryhmän puolesta, -
ja Herra sanoi: "Anna heille työkalut himosta vapautumiseen."
Herra nimittäin vapautti minut siitä nuorena miehenä.
Moni puhuu pornosta ja muusta sellaisesta vapautumisesta.
Haluan teidän tietävän, että Jeesus vapautti minut.
Olin silloin nuori mies, 35-vuotias. On siis mahdollista vapautua siitä.
Kun tulin uskoon, päätin, että vain Jeesus Kristus saisi hallita minua.
Sanoin: "Olet Mestarini, ja elämäni on kätketty Sinuun."
Puhutaan tästäkin torstaina. Herra sanoi: "Anna heille työkalut, -
niin annan heille voiman ja vapautan heidät." Puhumme siitä tänä iltana.
Jos kamppailet tällä alueella, tule, niin rukoilemme, että vapaudut.
Jumalan lupaus alkaa jo kohdusta. Herra sanoi Rebekalle jakeessa 23: -
"Kaksi kansaa on kohdussasi, kaksi heimoa sinusta haarautuu.
Toinen heimo on toista vahvempi, vanhempi on palveleva nuorempaa.
Aikanaan Rebekka synnytti kaksoset.
Ensimmäisenä syntynyt oli iholtaan punaruskea -
ja kauttaaltaan karvainen kuin vuohenkarvaviitta..."
Raamattu on mahtava. Usein, kun lapsi syntyy, -
vanhemmat eivät malta odottaa, että saavat hänen kuvansa nettiin.
Joskus vauvat ovat mutkalla ja vääntyneitä.
Kun katson noita kuvia, tiedän, että lapsi on vanhemmilleen ihana, -
mutta silti rukoilen, että Jumala parantaisi hänet, kun hän kasvaa.
Onneksi vauvojen piirteet muuttuvat kohta normaaleiksi, -
mutta malttakaa nyt hetki ennen kuin lataatte kuvat nettiin.
Vauva oli siis punainen. "...ja hän sai nimen Esau.
Sitten syntyi hänen veljensä, ja hän piti kädellään kiinni -
Esaun kantapäästä; siksi hän sai nimen Jaakob.
Iisak oli heidän syntyessään kuusikymmenvuotias.
Kun pojat varttuivat, Esausta tuli taitava metsästäjä ja erämies, -
mutta Jaakob oli rauhallinen ja viihtyi kotosalla.
Koska Iisak söi mielellään riistaa, hän rakasti enemmän Esauta, -
mutta Rebekalle oli Jaakob rakkaampi."
Tämä mies, Jaakob, alkoi painia veljensä kanssa jo äidin kohdussa.
Hän tulisi painimaan ihmisten kanssa koko ikänsä.
Nuorena miehenä hän paini Lamanin kanssa.
Hän paini jopa Jumalan kanssa ja voitti Hänet, -
ja hänen nimensä muutettiin Jaakobista Israeliksi.
Se tarkoittaa: 'voittaa Jumalan'.
Tai oikeastaan 'voittaa Jumalan kanssa' tai 'painii Jumalan kanssa'.
Uskon, että Jumala etsii tänään miehiä ja naisia, -
jotka painivat Hänen kanssaan. Ihmisiä, jotka eivät vain kysy: -
"Miksi tämä tapahtuu", vaan pyytävät Jumalaa muuttamaan asioita.
Haluamme, että opiskelijat sanovat: "Steve, tuo vastaus ei kelpaa.
En lähde, ennen kuin annat minulle hyvän vastauksen."
Haluamme opiskelijoita ja ihmisiä, jotka uskovat tähän kirjaan, -
eivät siihen, mitä ihmiset sanovat. Ihmiset sanovat hyviä asioita, -
mutta tässä on Jumalan auktoriteetti. Tätä kirjaa haluamme lukea.
Tulin Jeesuksen Kristuksen luo, jotta voisin olla vapaa synneistäni -
ja elää Hänen yltäkylläistä elämäänsä.
Pyhä Henki murtaa aina vallitsevan tilan.
"Jos siis Poika tekee teidät vapaiksi, niin te tulette todellisesti vapaiksi."
Olemme myyneet yhdelle sukupolvelle keittoa ja leivänpalan, -
vaikka he olisivat tarvinneet Jeesuksen lunastusvoimaa.
Hän on tulossa pelastamaan sukupolven, -
joka ei vain tartu veljensä kantapäähän periäkseen kaiken, -
mitä Jumala on heille varannut, -
vaan painii Jumalan kanssa, kunnes saa siunauksen.
Jos lapsesi eivät ole uskossa, joudut tekemään yövuoroja, -
samoin jos elämässäsi on asioita, joista et vain pysty vapautumaan.
Huuda Jumalan puoleen, kunnes kehossasi ei ole yhtään luuta jäljellä.
Hoidat asioita Jumalan kanssa. Naiset kysyvät Jumalalta, -
miksi heille tapahtuu näin, ja vastaus on: "Kohdussasi on kaksi kansaa."
Melkoinen lupaus. He kasvattavat Israelin.
Lapsenne kantavat Jumalan lupauksia.
Paavali kirjoittaa efesolaisille: "ennen maailman perustamista oli hänessä -
valinnut meidät olemaan pyhät ja nuhteettomat hänen edessään, -
rakkaudessa, edeltäpäin määräten meidät lapseuteen, -
hänen yhteyteensä Jeesuksen Kristuksen kautta, -
hänen oman tahtonsa mielisuosion mukaan." Jumala valitsee.
Esau tarkoittaa vain karvaista ja Jaakob 'hän tarttuu', ei petturia.
Jaakob otti sen miehen paikan, joka ei arvostanut syntymäoikeuttaan.
On nousemassa sukupolvi, joka ottaa niiden ihmisten paikan, -
jotka kulkivat heidän edellään eivätkä arvostaneet syntymäoikeuttaan.
Kun sanon, että Jumala valitsee, tarkoitan, Hän todella valitsee.
Jumala tekee valintoja. Kaikki ei ole samanarvoista.
Mutta meidän tulee olla tasa-arvoisia! Ei. Jumala tekee valintoja.
Hän näkee ihmisen sydämen ja uskon.
Joskus kyse on ennalta näkemisestä, mutta Hän myös valitsee ennalta -
ja sanoo, että me olemme Hänen valittujaan.
En tiedä, oliko Jaakobin ja Esaun tapauksessa kyse -
ennalta määräämisestä vai ennalta näkemisestä.
Joskus Jumala valitsee ja joskus Hän näkee ennalta.
Kun Hän valitsee, meillä on vielä mahdollisuus valita.
Kun Hän näkee ennalta, ettei toivoa ole, -
Hän lähettää Jeesuksen kuolemaan ristillä meidän jokaisen tähden.
Hän näki sinun ja meidän jokaisen elämän ennalta -
ja tiesi, ettei meillä ole toivoa. Emme selviä omillamme.
Siksi Hän lähetti Jeesuksen kuolemaan ristillä, -
jotta meillä olisi oikeus olla Jumalan lapsia.
Montako meitä on? Meitä on 15 ihmistä. Hyvä.
No niin.
Haluan sanoa sinulle: Älä myy syntymäoikeuttasi.
Jae 29. Luetaan se Raamatusta, jotta tiedätte, että se on totta.
"Kerran, kun Jaakob valmisti keittoa, -
Esau tuli väsyneenä metsästysretkeltään -
ja sanoi Jaakobille: 'Anna vähän tuota ruskeaa, tuota ruskeaa keittoa, -
minä olen ihan lopussa.' Tästä syystä hän sai nimen Edom.
Mutta Jaakob sanoi: 'Myy minulle ensin esikoisuutesi.' Esau sanoi: -
'Minä varmaan kohta kuolen. Mitä hyötyä minulle on esikoisuudesta?'
Jaakob sanoi: 'Vanno minulle ensin'.
Niin Esau vannoi ja myi Jaakobille esikoisuutensa.
Sitten Jaakob antoi hänelle leipää ja papukeittoa, ja Esau söi ja joi, -
nousi ja meni tiehensä. Niin vähä- arvoisena hän piti esikoisuuttaan. "
Tämä on yksi Raamatun traagisimmista kertomuksista.
Esau ei arvostanut sitä, minkä Jumala oli hänelle varannut, -
suunnitelmia ja lupauksia. Hän sanoi vain olevansa nääntymässä nälkään -
ja suorastaan kuoleman kielissä. Hän myi sen saadakseen keittoa.
Pari viikkoa sitten sanoin, että moni uskova tyytyy elämään -
Ismaelissa, orjanaisen lapsessa eli omissa teoissaan.
Nyt sanon, että Jumala kutsuu Israelia nousemaan, ei Esauta.
Tavoitteletko Jumalan lupauksia, jotka ovat syntymäoikeutesi?
Älä tyydy leipään ja keittoon.
Täällä tapahtuu upeita asioita, mutta tämä ei ole yksi niistä.
Jumalalla on antaa paljon enemmän. Älä tyydy tähän.
Osa teistä seisoo yhä. Kun Jumalan kirkkaus tulee, kaikki nousevat.
Aikanaan oli nainen nimeltä Kathryn Kuhlman.
Välillä, kun hän saarnasi 50- ja 60-luvulla, -
Jumalan kirkkaus laskeutui ja hän vain oli Jumalan läsnäolossa.
Hän vain seisoi paikallaan päiväkausia kerrallaan, -
ja kuka tahansa, joka tuli huoneeseen, paiskautui lattialle.
Kaikkialla makasi ihmisiä, ja he muuttuivat Jumalan kirkkaudessa.
Se on lupauksemme. Hän on tullut elämäämme.
Älä tyydy keittoon. Jumalalla on paljon enemmän annettavaa.
Jaakob tarttui lupaukseen, ja hänestä tuli Israel, -
mutta Esau tyytyi vain täyttämään vatsansa. Hän eli nykyhetkeä varten.
Jaakobin petollisuus ei mielestäni ole kertomuksessa tärkeintä, -
vaan Esaun typeryys. Hän luopui kaikesta vain yhden aterian tähden.
Jaakob sen sijaan halusi sen. Haluatko sinä?
Jumala rakastaa sitä, -
että ihmiset janoavat Hänen läsnäoloaan ja siunauksiaan.
Haluatko tulla täysin sellaiseksi kuin Jeesus on sinulle luvannut?
20 ihmistä haluaa.
Katso Jaakobin elämää. Hän tavoitteli Jumalaa eikä päästänyt Hänestä irti.
Maamme seurakunta ei ole sellainen kuin sen tulisi olla.
Kuuntele, miten Jeesus kuvaa seurakuntaa jakeissa Mark. 16:17―20.
"'Ja nämä merkit seuraavat niitä, jotka uskovat: -
minun nimessäni he ajavat ulos riivaajia, puhuvat uusilla kielillä, -
nostavat käsin käärmeitä, ja jos he juovat jotakin kuolettavaa, -
ei se heitä vahingoita; -
he panevat kätensä sairasten päälle, ja ne tulevat terveiksi.'
Kun nyt Herra Jeesus oli puhunut heille, -
otettiin hänet ylös taivaaseen, ja hän istui Jumalan oikealle puolelle.
Mutta he lähtivät ja saarnasivat kaikkialla, -
ja Herra vaikutti heidän kanssansa ja vahvisti sanan -
sitä seuraavien merkkien kautta." Ihmeet ja merkit.
Ihme on jotain, joka saa ihmiset pysähtymään ja vain tuijottamaan.
Merkki osoittaa johonkin sitä itseään suurempaan.
Ihmeen tarkoitus on kiinnittää ihmisten huomio, -
merkki johtaa elävän Jeesuksen luo. Siksi niitä tarvitaan seurakunnassa.
Kun Jumala toimii, ihmiset pysähtyvät niille sijoilleen, -
ja sitten kerromme heille Jeesuksesta.
Miten voimme käytännössä luopua syntymäoikeudestamme?
Ensinnäkin jos meillä on jumalisuuden muoto, mutta kiellämme sen voiman.
Paavali puhuu tästä Timoteukselle. Seurakunta, älkää olko pelokkaita.
Älkää pelätkö. Voitte tarttua käärmeisiin ja juoda myrkkyä.
Otetaan esimerkiksi koko tämä koronajuttu.
Pitäisikö ottaa rokotus vai ei?
Mitä väliä sillä on? Älkää pelätkö.
Otin rokotteen voidakseni matkustaa, koska ilman sitä ei päässyt mihinkään.
Myrkkykään ei vahingoita teitä.
Vaikka rokote olisi pahasta, se ei vahingoita meitä.
Jos menen Amazonin sademetsään, otan malarialääkkeet, -
koska siellä on isoja hyttysiä, ja inhoan jo meikäläisiä hyttysiäkin.
Amazonin hyttyset syövät elävältä!
En halua joutua niitä lähellekään, joten otan lääkkeet.
Mutta mitä tahansa teettekin, tehkää se uskossa.
En erityisesti pidä neuloista enkä varmaankaan ota tehostetta.
Juuri nyt en tarvitse sitä, mutta te voitte tehdä omat ratkaisunne.
Pelkkä neulan katsominen pyörryttää. Tämä on noloa.
Älkää pelätkö. Koko seurakunta on huolissaan siitä, petetäänkö meitä.
Sillä on jumalisuuden ulkomuoto, mutta se kieltää sen voiman.
Jos Jumalan voima on teissä, teidän ei tarvitse pelätä.
Toiseksi kylväjävertaus. Kuka varastaa siemenen? Paholainen!
Meidät on kutsuttu ajamaan riivaajia ulos, ei pitkästyttämään niitä ulos!
Jeesus ajoi ne ulos.
Älä anna niiden varastaa siementäsi.
Kun kylvän nurmikon siemeniä, linnut yrittävät tulla syömään niitä.
Joko minä tai koirani hätistää ne tiehensä.
"Pois täältä, mokomakin kyyhkynen! Älä koske nurmikkooni!
Se on minun, eikä sinulla ole mitään asiaa pihalleni!"
Ja ne lentävät pois, eikä siitä sen enempää.
Ei minun tarvitse selittää niille, miksi niiden pitää lähteä.
Voin vain hätistää ne tiehensä. Sama pätee elämämme taakkoihin.
Jumalan läsnäolo tulee, siemen elämäämme.
Jos mukanasi roikkuu pieniä kavereita, hätistä ne pois.
"Pois täältä, paholainen ja riivaajat. En halua olla kanssanne tekemisissä.
Elämäni on nyt kätketty Jeesukseen ja kuulun Hänelle. Hus!" Se riittää.
Älkää tehkö siitä suurta numeroa. Monet eivät ymmärrä tätä.
Paholainen varastaa ihmisten sydämistä, koska he eivät ymmärrä, -
miten hän toimii. Meidän täytyy selittää heille Jumalan toimintatapoja.
Tieto menee päästä sydämeen. Siksi opiskelemme Raamattua.
Luemme sitä joka päivä, jotta ymmärtäisimme, miten Jumala toimii.
Jumalan Sanassa on jotain voimallista, mitä kirjoissa ei ole.
Kirjat ovat kirjoja, mutta Hänen Sanansa on voimallista.
Kun otat Hänen Sanansa elämääsi, se tuo vapauden ja voiman, -
koska uskot Jumalan Hengen sanovan, että se on sinua varten.
Jos vaino tai ongelmat tulevat, he luopuvat, koska perusta puuttuu.
Autamme ihmisiä rakentamaan hyvän perustan. Jeesus on kallio.
Luotamme Häneen, emme ihmisiin. Ihmiset tuottavat pettymyksen -
ja sanovat meistä pahoja asioita, mutta Hän ei.
Rakennetaan Hänen varaansa, ei ihmisten.
Herra, en ymmärrä tätä, mutta tiedän, että olet hyvä ja rakastat minua, -
joten voin luottaa Sinuun, vaikka ihmiset pettäisivät minut.
Luotan Sinuun, Jeesus.
Sitten ovat tämän maailman huolet ja rikkauden petollisuus.
Auta ihmisiä siirtymään Jeesuksen elämään.
Tiesitkö, että joskus on helpompi olla kuollut kuin elossa?
"Haluan kuolla itselleni!" Mutta koska alat elää Jeesukselle?
On aika nousta Hänen kanssaan ja elää yltäkylläistä elämää, -
jonka Jeesus on meille varannut. Joskus se on vaikeampaa.
Tarvitsemme vähemmän huolta ja enemmän iloa.
Siksi on hyvä tulla tänne, palvoa, ylistää ja tanssia.
Äh, innostuisin vain liikaa. Mutta Herran ilo on meissä.
Vähemmän huolta, enemmän iloa.
Ja rikkauden petollisuus, voi sentään.
Anna se pois. Silloin tiedät, että kaikki on hyvin.
Anteliaisuus. Siksi annamme rahat Hänelle, ja Hän antaa takaisin.
Anna pois, saat takaisin. Jatkuvasti.
Olen ihan kohta valmis. Paavali kirjoittaa Timoteukselle: -
"Tämän käskyn minä annan sinun toimitettavaksesi, poikani Timoteus, -
aikaisempien, sinusta lausuttujen ennustusten mukaisesti..."
Timillä on tatuointi. Mitä siinä sanottiinkaan?
Kuulitteko?
Jos hän riisuisi paitansa, kaikki näkisivät sen.
Se on kirjoitettu hänen käteensä, jotta hän ei unohtaisi sitä.
Voit taistella hyvän taistelun.
Puhun kamppailemisesta Herran kanssa, -
asioiden hoitamisesta Jumalan kanssa rukouksessa, -
uskosta kiinni pitämisestä. Jaksa uskoa siihen, -
että Hän tekee asiat omalla ajallaan ja tavallaan. Älä luovuta.
Ja hyvä omatunto. Onko elämässäsi mitään, mitä siellä ei pitäisi olla?
Jos on, hoida asia.
Jos tunnustat syntisi, Hän on uskollinen ja antaa ne anteeksi.
Jos elämässäsi on jotain, tuo se Jeesukselle, niin pääset siitä eroon.
Siksi Hän tuli. Hän näki ennalta, että joutuisit vaikeuksiin, -
joten Hän kuoli ristillä, jotta voisit kuolla Hänen kanssaan, nousta -
ja saada oikeuden tulla Jumalan lapseksi kaikkine siunauksineen.
Jotkut ovat torjuneet ne. Älä torju pyhyyttä.
Siitä hän puhuu. Lauloimme: "Pyhä, pyhä, pyhä". Älä torju pyhyyttä.
Jotkut ovat kärsineet haaksirikon uskon suhteen.
Ihmiset ovat joutuneet junaonnettomuuteen.
Heidän elämänsä on palasina. Tässä puhutaan uskovista.
Tunnetko haaksirikkoutuneita uskovia?
Paavali sanoo: "Niitä ovat Hymeneus ja Aleksander, -
jotka minä olen antanut saatanan haltuun, kuritettaviksi, -
etteivät enää pilkkaisi."
Oletko käynyt kurssin siitä, miten joku annetaan saatanan kuritettavaksi?
Se on tervetuloillasta seuraava.
Miksi? Miksi hän on tehnyt niin?
Mitä eroa on meillä ja Esaulla?
Esaulla ei ollut enää paluuta. Hän oli valintansa tehnyt.
Mutta Jumalan ennalta näkemisen ja Jeesuksen ansiosta me voimme -
tehdä parannuksen, muuttaa suuntaa ja tulla takaisin lupaukseen.
Siksi Jeesus kertoi tuhlaajapojasta. Eikö olekin hienoa?
Jaakob arvosti näitä asioita enemmän kuin mitään muuta.
Esau halveksi niitä. Kumman kaltaisia haluamme olla? Nouskaa.
Kun tulin tänne aamulla, kello oli pysähtynyt, -
ja varoitin, että kokous voi kestää pitkään, mutta se korjattiin.
Jos täällä on tänään joku, -
ehkä ystävä toi sinut tänne tai olet vain pistäytynyt tänne, -
koska haluat kuulla lisää Jumalasta, Hän valitsi sinut.
Olet täällä, koska Hän kutsui sinut, et siksi, että sait hyvän ajatuksen.
Jos et ole antanut elämääsi Jeesukselle, puheessani ei ole järkeä.
Paitsi että tiedät tarvitsevasi Häntä, ja siksi olet täällä tänään.
Jos et ole antanut elämääsi Jeesukselle tai teit sen kauan sitten -
ja haluat palata kotiin, pyydän sinua kohta tulemaan eteen. Rukoilemme, -
ja Hän tulee elämääsi. Hän antaa sinulle oikeuden tulla lapsekseen.
Kun olet Jumalan lapsi, sinulla on kaikki taivaan edut.
Ennen Jeesuksen tapaamista sinulla on kaikki helvetin edut, -
nyt saat kaikki taivaan edut.
Se on todella hyvä diili, mutta se on täyskäännös elämässäsi.
Jos et ole antanut elämääsi Hänelle ja tiedät, että sinun pitää, tule alas.
Tiedän, että se on vaikeaa, mutta ensimmäinen saa tuplasiunauksen.
Kaikki menee hyvin, ja muut seuraavat sinua. Tule vain.
Ei epäröinnin häivää. Jumala rakastaa sitä.
Älä huoli, se on Jumalan Henki sinussa.
Onko muita? Tiedät, että sinun pitää antaa elämäsi Jeesukselle.
Se on elämäsi paras ja tärkein päätös. Viimeksi sanoin... Hei!
Tulit eteen, vai mitä? Onko vielä muita?
Miehet, täällä on kaksi kaunista naista. Hei!
Tällaista tapahtuu, kun Jumalan kirkkaus tulee.
Hän on niin vastustamaton ja ihmeellinen.
Kuulkaa miehet, täällä edessä on kauniita naisia.
Teidän pitää antaa elämänne Jeesukselle.
Jeesus kutsuu miehiä, jotka nousevat esiin.
Onko täällä miehiä, joiden pitää antaa elämänsä Jeesukselle, -
muuttaa elämänsä, tehdä parannus ja elää Hänelle?
Hän tietää sen. Hän viittilöi: "Tulkaa tänne!"
Luulen, että täällä on joku mies, jonka pitää antaa elämänsä Jeesukselle.
Odotan vielä hetken ennen kuin rukoilemme.
Kun puhuimme haaksirikosta ja junaonnettomuudesta, -
on aika tehdä täyskäännös elämässäsi. Missä olet?
Missä olet?
Selvä, rukoillaan.
Kohottakaa kätenne. Sanomme tämän yhdessä, mutta tulen alas.
Sulkekaa silmänne. Sanomme tämän rukouksen yhdessä.
Herra Jeesus Kristus, -
kiitän Sinua siitä, että kuolit ristillä puolestani.
Kutsun Sinut elämääni.
Rukoilen, että annat syntini anteeksi ja peset minut puhtaaksi, -
jotta voin aloittaa alusta ja seurata Sinua.
Jeesus, olet elämäni Herra.
Annan elämäni Sinulle. Luotan Sinuun -
ja haluan olla yksi lapsistasi. Aamen.
Nyt rukoilemme Pyhää Henkeä.
Nostakaa kätenne näin.
Pyhä Henki, pyydän, että tulet ja täytät heidät Jeesuksen rakkaudella.
Rukoilen, että he saisivat kokea kosketuksesi. Täytä se tyhjyys, -
joka on heidän sisällään sitä varten, että Sinä täyttäisit sen -
ja jota kukaan muu ei voi täyttää. Henki, tule heidän elämäänsä.
Ottakaa vastaan Jumalan Henki. Tässä Hän tulee. Ottakaa vastaan.
Enemmän, Herra. Täytä heidät.
Kaikki muuttuu tästä päivästä alkaen. Täytä heidät, Herra.
Pese heidät puhtaiksi ihanalla Jumalan läsnäololla. Rukous jatkuu.
Jos täällä on joku, jolla on vaikeuksia saada lasta, -
tai jos tunnet jonkun, jolla on vaikeuksia saada lasta, tule alas.
En pyydä teitä eteen siksi, että haluaisin nolata teidät, -
mutta on hauskaa, kun voimme näyttää vauvan 9 kuukauden päästä.
Hienoa. Teitä on enemmänkin. Tulkaa.
Jos teillä on vaikeuksia saada lasta, tulkaa yhdessä.
Osalla voi olla lapsia, mutta raskaaksi tuleminen on vaikeaa.
Rukoustiimi, kysykää, onko kyse heistä vai jostakusta toisesta.
Tämä on helppo rukous, koska Herra vastaa siihen mielellään.
Herra Jeesus, rukoilen nyt, että avaisi kohtuja.
Herra, luemme Raamatusta, että lupauksen lapsista käydään taistelua.
Herra, rukoilen, että avaat nyt kohtuja.
Herra, olipa kyse näistä ihmisistä täällä tai muista, avaa kohtuja.
Jos he tulivat muiden puolesta, anna heille voitelu rukoilla, -
että syntyisi lupauksen lapsia ja vauvoja, -
joille Sinulla on ollut suunnitelma jo ennen maailman luomista.
Herra, pyydän, että avaat heidän kohtunsa Jeesuksen nimessä.
Avaa kohtuja, Herra.
Ja jos kyse on työkavereistamme tai perheenjäsenistämme, -
pyydän voitelua heidän käsiinsä, kun he puhuvat elämää.
Auta, että puhumme elämää ja että tulevina viikkoina ja kuukausina, -
mieluiten yhdeksän kuukauden päästä voimme juhlia vauvoja ja tekojasi, -
sillä haluat siunata meitä. Jeesuksen nimessä. Rukous jatkuu.
Jeesus, -
pyhä ja voideltu
Jeesus, ylösnoussut ja korotettu
Nimesi on kuin hunajaa huulillani, -
Henkesi kuin vettä sielulleni, -
Sanasi on jalkojeni lamppu
Jeesus, rakastan Sinua
Nimesi on kuin hunajaa huulillani, -
Henkesi kuin vettä sielulleni, -
Sanasi on jalkojeni lamppu
Jeesus, rakastan Sinua
Jeesus, pyhä ja voideltu
Jeesus, ylösnoussut ja korotettu
Nimesi on kuin hunajaa huulillani...
Suomennos: Anni Lähteenmäki